Legal Document

Category: 301

Text:
38. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ-ΑΝΑΠΤΥΞΗΣΤΟΥΡΙΣΤΙΚΗΣ ΑΝΑΠΤΥΞΗΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Ζ3-654 της 4-14 Σεπτ.2006 (ΦΕΚ Β΄1389) Απαγόρευση διάθεσης στην ελληνική αγορά κρανών και προστατευτικών όρασης για οδηγούς και επιβάτες μοτοποδηλάτων, μοτοσικλετών και τρίτροχων οχημάτων που δεν είναι σύμφωνα με τον κανονισμό R22 της Οικονομικής Επιτροπής για την Ευρώπη του Οργανισμού Ηνωμένων Εθνών όπως ισχύει. Άρθρο 1 1. Επιτρέπεται η κατασκευή, εισαγωγή, εμπορία και διάθεση στην ελληνική αγορά προστατευτικών κρανών και των διαφανών προστατευτικών όρασης τους (VISORS), που προορίζονται για χρήση από οδηγούς ή επιβάτες μοτοποδηλάτου, μοτοσικλέτας ή τρίτροχου οχήματος χωρίς κουβούκλιο, μόνον εφόσον αυτά ικανοποιούν τις απαιτήσεις και προδιαγραφές του Κανονισμού R22 της Οικονομικής Επιτροπής για την Ευρώπη (Ο.Ε.Ε) του Οργανισμού Ηνωμένων Εθνών (Ο.Η.Ε.), όπως αυτός ισχύει. 2. Τα προϊόντα της ανωτέρω παραγράφου πρέπει να φέρουν το διεθνές σήμα έγκρισης σύμφωνα με το υπόδειγμα του παραρτήματος Α της παρούσας απόφασης, το οποίο χορηγείται με βάση τον Κανονισμό R22.  3. Για να διαπιστωθεί αν τα προστατευτικά κράνη και τα διαφανή προστατευτικά όρασης τους (VISORS) πληρούν την απαίτηση της παραγράφου 1, οι υπεύθυνοι διάθεσής τους στην ελληνική αγορά (κατασκευαστές, αντιπρόσωποι, εισαγωγείς, υπεύθυνοι πωλητές, εγκατεστημένοι στην Ελλάδα) υποχρεούνται να διατηρούν:  i. επικυρωμένο αντίγραφο, ή φωτοαντίγραφο και υπεύθυνη δήλωση του ν. 1599/1986 του υπεύθυνου διάθεσης τους, της έγκρισης τύπου του εξεταζόμενου κράνους του Συμβαλλόμενου Μέρους που εφαρμόζει τον Κανονισμό R22 ii. έκθεση δοκιμών και iii. δελτίο πληροφοριών, βάσει των οποίων έχει εκδοθεί η έγκριση τύπου ή εναλλακτικά δελτίο κοινοποίησης έγκρισης τύπου του Υπουργείου Μεταφορών και Επικοινωνιών, σύμφωνα με την Υ.Α 16703/716/19.4.2001 του Υπουργείου Μεταφορών και Επικοινωνιών. Τα παραπάνω στοιχεία επιδεικνύονται στις αρμόδιες αρχές σε ενδεχόμενο έλεγχο και υποβάλλονται στη Διεύθυνση Τεχνολογίας Οχημάτων του Υπουργείου Μεταφορών και Επικοινωνιών, εφόσον κριθεί απαραίτητο από τις διενεργούσες τον έλεγχο αρχές. 4. Τα προϊόντα που αναφέρονται στην παράγραφο 1, πρέπει κατά το στάδιο της διάθεσής τους στον τελικό καταναλωτή, να φέρουν στην ελληνική γλώσσα πληροφορίες για τους χρήστες και να συνοδεύονται με οδηγίες καλής συντήρησης στην ελληνική γλώσσα, σύμφωνα με τα προβλεπόμενα στο Παράρτημα Β της παρούσας Απόφασης. Άρθρο 2 1.  Επιτρέπεται η διάθεση κρανών και των διαφανών προστατευτικών όρασής τους, από επιχειρήσεις εκμισθώσεως δικύκλων μοτοσικλετών, σε οδηγούς ή συνεπιβάτες ενοικιαζόμενων διτρόχων και τριτρόχων οχημάτων με κινητήρα, μόνον εφόσον πληρούν τις απαιτήσεις και προδιαγραφές του Κανονισμού R22 της Οικονομικής Επιτροπής για την Ευρώπη (Ο.Ε.Ε) του Οργανισμού Ηνωμένων Εθνών (Ο.Η.Ε.), όπως αυτός ισχύει κατά την ημερομηνία αγοράς τους από τις επιχειρήσεις εκμισθώσεως των παραπάνω οχημάτων και προκύπτει από τα τιμολόγια αγοράς τους ή άλλα παραστατικά έγγραφα τα οποία επιδεικνύονται στις αρμόδιες αρχές κατά τον διενεργούμενο έλεγχο.  2. Τα ανωτέρω προϊόντα πρέπει να φέρουν το διεθνές σήμα έγκρισης σύμφωνα με το υπόδειγμα του παραρτήματος Α της παρούσας απόφασης, το οποίο χορηγείται με βάση τον Κανονισμό R22.  3. Σε περίπτωση παραβάσεων των διατάξεων του παρόντος Άρθρου, οι διενεργούσες τον έλεγχο αρμόδιες αρχές θα πρέπει να αποστείλουν στη Διεύθυνση Τεχνικού Ελέγχου της Γενικής Γραμματείας Καταναλωτή την αναφορά τους, μαζί με αντίγραφο του τιμολογίου αγοράς των κρανών, για την επιβολή κυρώσεων, σύμφωνα με το Άρθρο 4 της παρούσης.  Άρθρο 3 1. Υπάρχοντα αποθέματα για τα οποία δεν πληρούνται οι απαιτήσεις του άρθρου 1 της παρούσας απόφασης αποσύρονται αμέσως από τα σημεία πώλησης με ευθύνη των κατόχων τους.  2. Τυχόν ανευρισκόμενα από τις αρμόδιες ελεγκτικές αρχές αποθέματα που δεν πληρούν τις απαιτήσεις του άρθρου 1 της παρούσας δεσμεύονται προσωρινά εις χείρας των κατόχων τους. 3. Με απόφαση του Γενικού Γραμματέα Καταναλωτή του Υπουργείου Ανάπτυξης καθορίζεται η τύχη των αποθεμάτων που δεν συμμορφώνονται με τις απαιτήσεις του άρθρου 1 της παρούσας καθώς και οι όροι επαναδιάθεσής τους στην ελληνική αγορά σε περίπτωση που οι υπεύθυνοι για τη διάθεσή τους προσκομίσουν τα δικαιολογητικά που προβλέπονται στην παράγραφο 3 του Άρθρου 1.  (Μετά τη σελ. 264,3958) Σελ. 264,3959 Τεύχος -Σελ.  Μοτοποδήλατα-Μοτοσυκλέτες 21.Ε.μ.38 Άρθρο 4 Κατά των παραβατών της παρούσης επιβάλλονται οι κυρώσεις που προβλέπονται από το ν. 2251/1994 «Προστασία Καταναλωτών». Άρθρο 5 Αρμόδιες αρχές για την εφαρμογή της παρούσας ορίζονται η Γενική Γραμματεία Καταναλωτή του Υπουργείου Ανάπτυξης, η Διεύθυνση Τεχνολογίας Οχημάτων του Υπουργείου Μεταφορών και Επικοινωνιών, η Διεύθυνση Τουριστικής Πολιτικής και Συντονισμού του Υπουργείου Τουριστικής Ανάπτυξης καθώς και οι Υπηρεσίες Εμπορίου των Νομαρχιακών Αυτοδιοικήσεων και οι περιφερειακές Υπηρεσίες του Ελληνικού Οργανισμού Τουρισμού.  Άρθρο 6 Η ισχύς της παρούσας αρχίζει από την επόμενη της δημοσίευσής της στην Εφημερίδα της Κυβερνήσεως. Αποθέματα τα οποία πληρούν τις απαιτήσεις και προδιαγραφές του Κανονισμού R22, σύμφωνα με τις παραγράφους 1 και 2 του Άρθρου 1 της παρούσας και τα οποία έχουν διατεθεί στα σημεία πώλησης πριν την ημερομηνία ισχύος της παρούσας θα πρέπει μέχρι τις 30.9.2006 να συνοδεύονται από τις απαραίτητες πληροφορίες και οδηγίες καλής συντήρησης στην ελληνική γλώσσα, σύμφωνα με την παράγραφο 4 του Άρθρου 1 της παρούσας.  Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί από τον ημερήσιο τύπο.